'Van parlement tot hof' oor Skolewet | Maroela Media
1 Julie 2022
'Van parlement tot hof' oor Skolewet
Argieffoto. (Foto: Megan Swart/Maroela Media)
Beplande wysigings aan die Skolewet is niks anders as die ANC se haatveldtog teen Afrikaanse skole nie. Só het die burgerregteorganisasie AfriForum gesê in reaksie op beplande wysigings aan die Skolewet wat verlede week aan die portefeuljekomitee vir onderwys voorgelê is.
Daarom, sê die organisasie, sal hy alles in die stryd werp om die toekoms van Afrikaans en Afrikaanse skole te verseker.
Die wetsontwerp beoog om die provinsiale onderwysdepartement die reg te gee om oor skole se taal en toelatingsbeleide te besluit, eerder as skole se beheerliggame. Die DA het hom reeds sterk teen die wysigings uitgespreek en gesê dit kom neer op 'n staatsgreep teen ouers.
"Die wetsontwerp het 'n aanloop van meer as vyf jaar en is in die verlede oorweldigend teengestaan met openbare reaksie en regsmenings daarteen. Desondanks maak dit nou weer 'n verskyning," het Alana Bailey, AfriForum se hoof van kultuursake, Sondag gesê. "Die rede hiervoor is duidelik – die departement van basiese onderwys wil steeds meer mag in eie hande sentreer, en dan spesifiek die Afrikaanse gemeenskap van hulle reg tot onderrig in Afrikaans ontneem."
Dr. Dirk Hermann, hoof van die vakbond Solidariteit, sê dié soort sentralisering van mag is niks minder as staatskaping van kinders en skole nie. "Hierdie gaan op die moeder van alle gevegte uitloop.
"[Panyaza] Lesufi, wat verantwoordelik is vir honderde miljoene rand se onreëlmatige Covid-kontrakte, kan nie oor die taal van my kind besluit nie. Hy was verantwoordelik om kinders se geld te plunder en kan nie nou hul taal en gehalte van onderwys plunder nie," het Hermann gesê met verwysing na die Gautengse LUR vir onderwys.
Hy sê Solidariteit, Solidariteit Skoleondersteuningsentrum (SOS) en AfriForum het reeds aan die parlementêre proses deelgeneem. "Ons regspanne is reg om hof toe te gaan. As die regering ons kinders se onderwys wil kaap, sal ons alles doen wat ons moet doen. Parlement toe, hof toe en strate toe as dit moet. My kinders is nie staatskinders nie. Ons as ouers moet opstaan en saamstaan."
Bailey sê dit is duidelik kinders se belange en toekoms word weer eens 'n speelbal in die hande van die magsbehepte staat. "AfriForum sal alle middele tot ons beskikking aanwend om te sorg dat die toekoms van Afrikaans, Afrikaanse skole en Afrikaanse kinders teen hierdie haatgedrewe aanslag beskerm word."
In die nuus onderwys
Covid-19-satistieke: Twee sterf weens virus
Dié wat oefen, minder siek weens Covid-19 – studie
Mening: 13 Bok-toetse in 21 weke net deel van 'n sportbedryf
Boek: Marie Lotz se 'Polsslag'
Luister: Karakter, waardes is belangriker as punte
Taalgebruik: antwoord, beantwoord
ANC haat die feit dat na 28 jr Afrikaanse model C skole steeds by verre beter resultate op alle gebiede, akademie, sport en kultuur asook ontwikkeling van die leerder lewer as meeste ander skole. Die onvermoë om op te bou verander nou in die doelwit om afrikaanse Model C skole se standaarde af te bring na die algemene standaard van model C skole landwyd. Dan is almal ewe ellendig. Geen hoop vir RSA met cANCer aan bewind.
Jy moet ingeteken wees om te stem430Jy moet ingeteken wees om te stem
4 maande gelede
Dit is veragtelik hoe die ANC net mooi van als iets maak om die blanke by te kom. Regtig n siek spul
Jy moet ingeteken wees om te stem330Jy moet ingeteken wees om te stem
Dan is daar nog so baie liberale blankes wat agter Ramaphosa aan hardloop. Hy stel hierdie vyande van die blankes aan en motiveer hulle in die agterkamers
Jy moet ingeteken wees om te stem360Jy moet ingeteken wees om te stem
Is hy nie veronderstel om prestasies te bevorder i p v sy kommunistiese ideologie nie.Sy departement is skuldig aan growwe tenderbedrog maar hy haal sy woede uit op blanke Afrikaanse skole.Hy is jaloers omdat Afrikaanse skole beter presteer as ander skole omdat die standaarde daar nog standaarde is en leerlinge hulle nie skuldig maak aan geweld soos by sekere ander skole nie.Hoeveel leerders is al by Afrikaanse skole met messe doodgesteek of sommer dood geskiet.Mamparra kry eers jou eie huis in orde.
Jy moet ingeteken wees om te stem260Jy moet ingeteken wees om te stem
Dit is nou die toppunt asook die bewys van hulle lafhartigheid! Misbruik hulle mag om ons kinders by te kom, dan het hulle mos die ouers presies waar hulle ons wil hê. Nee wat ou Lesufi, staan jy en jou skelm gespuis maar net eenkant toe! Ons sal self besluit oor taalvoorkeure en dies meer.